Legal Document

Category: 68

Text:
3. ΝΟΜΟΘΕΤ. ΔΙΑΤΑΓΜΑ υπ' αριθ. 571 της 27 Μαΐου /2 Ιουν. 1970 (ΦΕΚ Α'  125) Περί αυθεντικής ερμηνείας, τροποποιήσεως και συμπληρώσεως διατάξεών τινων του Ν.Δ. 380/1969 "περί Κεντρικής Υπηρεσίας Πληροφοριών". Άρθρ.1.-(Αντικαθίσταται αφ' ης ίσχυσεν η παρ. 3 του άρθρ. 9 Ν.Δ. 380/1969, ανωτ. αριθ. 2). Άρθρ.2.-(Ερμηνεύεται η παρ. 1 του άρθρ. 22 Ν.Δ. 380/1969). Άρθρ.3.-(Αντικαθίσταται η παρ. 5 του άρθρ. 28 Ν.Δ. 380/1969). Άρθρ.4.-Αι διατάξεις του Α.Ν. 516/1948 "περί ελέγχου νομιμοφροσύνης των δημ. υπαλλήλων", δεν έχουσιν εφαρμογήν επί του προσωπικού της Κ.Υ.Π. Άρθρ.5.-1.Μικροφίλμ, δι' ων μικροφωτογραφήθησαν παρά της Κεντρικής Υπηρεσίας Πληροφοριών έγγραφα ή σημειώματα, ως και τα εκ τούτων εκδιδόμενα αντίγραφα ή φωτοαντίγραφα, εφ' όσον η ακρίβεια τούτων βεβαιούται υπό του αρμοδίου κατά τας οικείας οργανικάς διατάξεις υπαλλήλου της Υπηρεσίας, έχουσιν αποδεικτικήν δύναμιν και αξίαν ίσην προς το πρωτότυπον. 2.Δι' αποφάσεων του Πρωθυπουργού, μη δημοσιευομένης εις την Εφημερίδα της Κυβερνήσεως, θέλουσι ρυθμισθή τα της εκκαθαρίσεως των Αρχείων της Κεντρικής Υπηρεσίας Πληροφοριών. Άρθρ.6.-1.Το άρθρ. 2 του Ν.Δ. 385/69 δεν εφαρμόζεται επί προσλήψεως προσωπικού υπό της Κ.Υ.Π. υπό σχέσιν ιδιωτικού δικαίου. Άρθρ.7.-Η υπό της παρ. 2 του άρθρ. 27 του Ν.Δ. 380/1969 οριζομένη προθεσμία εκδόσεως της περί εντάξεως αποφάσεως του προσωπικού της Κ.Υ.Π. παρατείνεται μέχρι της 30 Ιουν. 1970. Άρθρ.8.-1.Δι' αποφάσεως του Πρωθυπουργού εκδιδομένης άνευ περιορισμού εξ οιασδήποτε διατάξεως επιτρέπεται η δια το προσωπικόν της Κ.Υ.Π. μείωσις του κατά την παρ. 2 του άρθρ. 1 του Ν.Δ. 533/1970 "περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς" οριζομένου κατά περίπτωσιν ελαχίστου χρόνου υπηρεσίας εις θέσεις εκτός των ορίων της τέως Διοικήσεως Πρωτευ-ούσης, εφ' όσον αι θέσεις αύται εν συγκρίσει προς το σύνολον των αντιστοίχων θέσεων του οικείου κλάδου δεν επαρκούν δια την συμπλήρωσιν του απαιτουμένου κατά περίπτωσιν χρόνου υπό των υπαλλήλων του κλάδου τούτου. 2.Δι' αποφάσεων του Πρωθυπουργού εκδιδομένης άνευ περιορισμού εξ οιασδήποτε διατάξεως, διαπιστούται η συνδρομή των υπό του εδαφ. β' της παρ. 4 του άρθρ. 1 του Ν.Δ. 533/1970 καθοριζομένων πραγματικών γεγονότων δια την μη εφαρμογήν των ορισμών των παρ. 1 και 2 του άρθρου τούτου επί του προσωπικού της Κ.Υ.Π. Άρθρ.9.-Η ισχύς του παρόντος άρχεται όπου εν αυτώ δεν ορίζεται άλλως από της δημοσιεύσεώς του εις την Εφημερίδα της Κυβερνήσεως.